[{"text_idx": "#000004", "text": "Kui kultuuri rahastus oleks ja\u0308tkuvalt ligi neli protsenti riigieelarvest \u2013 nagu 20 aastat tagasi \u2013 ei peaks me na\u0308itlejate to\u0308o\u0308ho\u0303ivest ja teatrite rahastusest igana\u0308dalaselt leheveergudel lugema. Minevikku taga nutta pole aga mo\u0303tet, pigem tuleb proovida muutustega parandada tulevikku, kirjutas Harri Ausmaa arvamusloos."}, {"text_idx": "#000005", "text": "Vastust, mis on o\u0303ige arv teatreid vo\u0303i o\u0303ige arv na\u0308itlejaid, pole olemas. Olen no\u0303us hiljutise Mart Kolditsa mo\u0303ttega, et Eesti teatrimaastik peab pu\u0308sima piisavalt mitmekesine nii kunstilises kui ka institutsionaalses mo\u0303ttes1. Ku\u0308ll aga tekitas ku\u0308simusi Kinoteatri veebruarikuine va\u0308ide, et Eesti teatris valitseb lo\u0303putu kasvu mudel ning et teatrite, na\u0308itlejate ja uuslavastuste hulk on u\u0308letanud mo\u0303istlikkuse piiri2. Kui palju na\u0308itlejaid Eesti Muusika- ja Teatriakadeemias ning Tartu U\u0308likooli Viljandi Kultuuriakadeemias ikkagi juurde koolitatakse? Kus nad endale to\u0308o\u0308 leiavad? Milline on meie na\u0308itlejate to\u0308o\u0308ho\u0303ive? Ja kuidas see ko\u0303ik mo\u0303jutab teatrite arvukust?"}, {"text_idx": "#000006", "text": "Viimase kolmveerand aasta jooksul enim poleemikat tekitanud riigieelarvest etendusasutuste toetamise tingimused ja kord3 ning teatrite to\u0308o\u0308mahtu arvutava valemi kasutuselevo\u0303tt on minu hinnangul arutelus omandanud liiga suure ta\u0308htsuse. Osalesin ise munitsipaal- ja eraetendusasutuse tegevustoetuse taotluste hindamise komisjoni to\u0308o\u0308s, seega olen protsessi na\u0308inud la\u0308hedalt."}, {"text_idx": "#000007", "text": "Valemiga jagatakse olemasolevad vahendid teistmoodi u\u0308mber, mis ta\u0308hendab, et u\u0308hed vo\u0303idavad ja teised kaotavad. Etenduskunstide valdkonna tegijate rohkust see otseselt ei mo\u0303juta. Pigem vo\u0303ib see mo\u0303ne teatri sulgemise tagaja\u0308rjel tekitada juurde vabakutselisi na\u0308itlejaid, kel, nagu me teame, puuduvad sotsiaalsed garantiid, aga kellest ilmselt paljud sooviksid ja\u0308tkuvalt erialast to\u0308o\u0308d teha."}, {"text_idx": "#000008", "text": "Teatrite rahastamise ko\u0303rval tuleb avada valdkonna tegijate hu\u0308ppelise kasvuga toime tulemise teemat. Seeto\u0303ttu otsustasin uurida na\u0308itlejate to\u0308o\u0308ho\u0303ivet vahetult pa\u0308rast u\u0308likooli, kolm aastat pa\u0308rast lo\u0303petamist ja viimase olemasoleva ehk 2021. aasta teatristatistika ja\u0308rgi. Vaatlesin aastatel 2010-2019 lo\u0303petanud ehk kokku ku\u0308mne lennu na\u0308itlejate statistikat. See andis vo\u0303imaluse tulemusi vo\u0303rrelda teatrite arvu kasvuga alates 2010. aastast ning ko\u0303rvutada meie andmeid naaberriikide sarnase statistikaga."}, {"text_idx": "#000009", "text": "Kui palju na\u0308itlejaid igal aastal lisandub ja kuhu nad to\u0308o\u0308le la\u0308hevad?"}, {"text_idx": "#000010", "text": "Ku\u0308mne aasta peale lo\u0303petas 146 na\u0308itlejat, neist 71 Tallinnas ning 75 Viljandis. Na\u0308itlejate hulka lugesin ka neid lavastaja vo\u0303i dramaturgi eriala lo\u0303petajaid, kes on u\u0308likooli ja\u0308rgselt korduvalt na\u0308itlejatena laval ka\u0308inud. Ma ei lisanud andmetele Tallinna U\u0308likooli, Viljandi Kultuuriakadeemia vo\u0303i Tallinna Muusika- ja Balletikooli lo\u0303petanud tantsijaid ning Eesti Muusika- ja Teatriakadeemia lo\u0303petanud klassikalise laulu eriala tudengeid, kes tantsu- ja muusikateatrites etendajatena to\u0308o\u0308le asuvad ja na\u0308itlejate arvu veelgi kasvatavad. Need andmed vajavad samuti koondamist ja uurimist."}, {"text_idx": "#000011", "text": "To\u0308o\u0308jo\u0303uvajaduse seire- ja prognoosisu\u0308steemi OSKA \"Tulevikuvaade to\u0308o\u0308jo\u0303u- ja oskuste vajadusele \u2013 kultuur ja loometegevus\" uuringu tulemuste kohaselt on keskmine na\u0308itlejate asendusvajadus teatritel aastas viis inimest4. Na\u0308itlejaid lo\u0303petas vaadeldud perioodil keskmiselt aastas pea 15. Selle ja\u0308rgi saaks o\u0308elda, et ligikaudu 10 na\u0308itlejat vo\u0303ib igal aastal ja\u0308a\u0308da vabakutseliseks."}, {"text_idx": "#000012", "text": "Uurimisto\u0308o\u0308 arvutused na\u0308itasid aga, et vahetult pa\u0308rast u\u0308likooli lo\u0303ppu pa\u0308a\u0308ses riigiteatrisse to\u0308o\u0308le keskmiselt pisut u\u0308le kuue na\u0308itleja. Pisut alla kolme na\u0308itleja asus to\u0308o\u0308le era- vo\u0303i munitsipaalteatrisse ning u\u0308le viie na\u0308itleja asus vabakutseliseks. Kolm aastat pa\u0308rast u\u0308likooli lo\u0303petamist pu\u0308sisid koosseisulisena to\u0308o\u0308tavate na\u0308itlejate arvud peaaegu samad. Pisut to\u0303usis erialasel to\u0308o\u0308l mitte tegutsevate na\u0308itlejate arv, aga selle na\u0308itaja to\u0303us ei olnud suur ning peegeldas pigem lapsehoolduspuhkusele vo\u0303i lisao\u0303pingutele minejate arvu loogilist kasvu."}, {"text_idx": "#000013", "text": "2021. aastaks, mil uurimuses vaadeldud na\u0308itlejad olid keskmiselt to\u0308o\u0308tanud 6,5 aastat, oli 146 na\u0308itlejast koosseisulisena to\u0308o\u0308le ja\u0308a\u0308nud 65 ning see oli peaaegu vo\u0303rdsustunud vabakutseliste arvuga, keda oli 61. Tehes eelnevaga sarnane arvutus ja vaadata keskmiselt ligi 15 lo\u0303petanud na\u0308itlejat, siis viimase olemasoleva teatristatistika ja\u0308rgi pisut u\u0308le viie neist olid to\u0308o\u0308l riigiteatris, ligikaudu u\u0308ks na\u0308itleja oli to\u0308o\u0308l era- vo\u0303i munitsipaalteatris, pisut u\u0308le kuue na\u0308itleja to\u0308o\u0308tas vabakutselisena ning keskmiselt kaks inimest olid erialaselt to\u0308o\u0308lt lahkunud."}, {"text_idx": "#000014", "text": "Kuidas see mo\u0303jutab teatrite arvu?"}, {"text_idx": "#000015", "text": "Ko\u0303ik need eelnevad numbrid tunduksid ta\u0308iesti normaalsed, kui meie teatrite arv poleks pidurdamatult kasvamas. 2010. aastal teatrite statistikasse andmeid sisestanud 29 teatrist oli 2021. aastaks saanud lausa 83. See to\u0303us on tulnud erateatrite vo\u0303i projektiteatrite arvelt, keda ku\u0308mne aastaga lisandus lausa 62. No\u0303nda suurest to\u0303usust vo\u0303ib ja\u0308reldada, et juurde koolitatavate na\u0308itlejate arv ta\u0308hendab pidevat teatrite, projektiteatrite vo\u0303i u\u0308ksikute lavastusprojektide lisandumist teatrimaastikule."}, {"text_idx": "#000018", "text": "Statistika kogumine ja valdkond ise on riigiti va\u0308ga erinevad. Mo\u0303ningaid sarnaseid andmeid on vo\u0303imalik uurida ja nende po\u0303hjal teatud ja\u0308reldusi teha. Na\u0308iteks Soomes on 5,5 miljoni inimese peale ligikaudu 235 etendusasutust ning Soome Teatriliidu juhi Kaisa Paavolaineni so\u0303nul lo\u0303petab na\u0308itlejaid kahe u\u0308likooli peale aastas keskmiselt 17. Soome teatrid teevad ta\u0308napa\u0308eval harva pikemaid kui u\u0308he- vo\u0303i kaheaastaseid lepinguid, seega on vabakutselisus rohkem va\u0308lja arenenud ja toetatud kui Eestis."}, {"text_idx": "#000019", "text": "La\u0308tis on 1,8 miljoni inimese peale ligikaudu 19 etendusasutust ning na\u0308itlejaid o\u0303petatakse samuti kahes u\u0308likoolis. La\u0308ti Kultuuriakadeemias lo\u0303petab keskmiselt igal aastal lend 13 na\u0308itlejaga ning Liepaja u\u0308likool koolitab na\u0308itlejaid ainult vajaduspo\u0303hiselt. Kui veel 1990. aastatel vo\u0303eti ko\u0303ik lo\u0303petanud na\u0308itlejad mo\u0303nda teatrisse to\u0308o\u0308le, siis praegu ja\u0308a\u0308vad peaaegu ko\u0303ik na\u0308itlejad vabakutselisteks ning tegutsevad projektipo\u0303hiselt."}, {"text_idx": "#000020", "text": "Rootsi uus statistikat koguv asutus Kulturanalys on alles va\u0308lja to\u0308o\u0308tamas metoodikat laialdase statistika kogumiseks, ent kokkuvo\u0303tvalt saab o\u0308elda, et neil on 10,4 miljoni inimese peale ligikaudu 240 etendusasutust. Etendajaid koolitatakse Rootsi Ko\u0303rghariduse Ameti analu\u0308u\u0308si osakonna statistiku Alice Walleni so\u0303nul neljas u\u0308likoolis ning neid lo\u0303petab aastas keskmiselt 42."}, {"text_idx": "#000021", "text": "Kogutud andmete kohaselt on Eestis la\u0308hiriikide rahvaarvuga vo\u0303rreldes protsentuaalselt ko\u0303ige suurem na\u0308itlejate pealekasv. U\u0308htlasi on meil keskmiselt u\u0308ks teater iga 15 000 inimese kohta, Soomes iga 23 000 inimese kohta, La\u0308tis iga 97 000 inimese kohta ning Rootsis iga 42 000 inimese kohta."}, {"text_idx": "#000023", "text": "Na\u0308itlejate to\u0308o\u0308ho\u0303ive lu\u0308hiuurimus na\u0308itas, et u\u0308mber tuleks vaadata ka na\u0308itlejate koolitamisega seotud po\u0303himo\u0303tted. Hetkel ja\u0308a\u0308b ma\u0308rkimisva\u0308a\u0308rne osa uutest na\u0308itlejatest vabakutselisteks ning nad asuvad to\u0308o\u0308le juba vabakutselistest tulvil teatrimaastikul. Et siiski teha erialast to\u0308o\u0308d, moodustatakse uusi teatreid vo\u0303i luuakse truppe lavastusprojektideks. Aina rohkemad teatrid ja projektid vo\u0303itlevad u\u0308priski va\u0308ikese rahvaarvuga riigis samade ressursside nimel. Kunstiliselt vo\u0303ib maastik sellest ku\u0308ll mitmekesistuda, aga kas me oleme valmis, et iga ku\u0308mne aastaga tekib mituku\u0308mmend projektiteatrit juurde? Kas me oleme valmis aina kasvavaks vabakutseliste maastikuks, kelle sotsiaalsete garantiide muret pole pikka aega suudetud lahendada?"}, {"text_idx": "#000024", "text": "Hetkel kogutud informatsioon on ainult u\u0308ks osa suuremast pildist. Siiski julgen teha ja\u0308relduse, et kaaluma peaks kas praeguste na\u0308itlejakohtade arvu langust u\u0308hes lennus vo\u0303i na\u0308itlejate koolitamist harvemini kui igal aastal lo\u0303petav lend. Need on kaks vo\u0303imalikku stsenaariumit, mille plusse ja miinuseid tasuks la\u0308bi ma\u0308ngida. Kui keskmine aastas lo\u0303petavate na\u0308itlejate arv langeks alla ku\u0308mne, siis ei tekiks sellest na\u0308itlejate puudust, vaid pigem oleks valdkonna jaoks tegu kestliku kahanemisega, mis ohjaks uute teatrite teket. Na\u0308itlejate koolitamine vaid u\u0308hes u\u0308likoolis oleks samuti variant, kuid see vo\u0303iks ta\u0308hendada eripalgeliste na\u0308itlejate kaotamist."}, {"text_idx": "#000026", "text": "Mo\u0308o\u0308dunud aastal ja\u0308i teatriku\u0308lastuste arv napilt alla 2019. aasta tulemusele"}, {"text_idx": "#000028", "text": "Taaniel Raudsepp: kust tuleb raha ja kuhu kaob tolm ehk Eesti teatrirahastus muudatuse la\u0308vel"}, {"text_idx": "#000029", "text": "Paide Teatri uus juht loodab esietenduseni jo\u0303uda kevadel"}, {"text_idx": "#000033", "text": "Triin Ruumet: olen proovinud po\u0303geneda filmindusest mo\u0303nda teise valdkonda, aga pole suutnud"}, {"text_idx": "#000043", "text": "Tanel Saar uuest lavastusest: sealt ei tasu otsida Wiiralti autobiograafiat"}, {"text_idx": "#000046", "text": "Marja-Liisa Plats: la\u0308henen pildiraamatu illustreerimisele nagu rez\u030cisso\u0308o\u0308r"}, {"text_idx": "#000048", "text": "Endla teater kuulutas va\u0308lja uue teatrijuhi konkursi"}, {"text_idx": "#000053", "text": "Haapsalu kultuurikeskuses avati na\u0308itus aulidest"}, {"text_idx": "#000055", "text": "Teatri- ja muusikamuuseumi kogud kolitakse tuleval aastal Maarjama\u0308ele"}, {"text_idx": "#000056", "text": "Rannarootsi muuseumi na\u0308itusel saab na\u0308ha nii Eesti kui ka va\u0308lismaa ka\u0308bisid"}, {"text_idx": "#000064", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}, {"text_idx": "#000065", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]